Od októbra 2011 sa snažil Jeroen Wolf v uliciach Amsterdamu nájsť ľudí všetkých vekov, aby sa stali súčasťou jeho krátkeho len 150 sekundového dokumentu o pestrosti kultúr žijúcich v Amsterdame, ako aj o tom, ako sa ľudská tvár mení počas vekov. Je síce pravda, že na tomto videu sú zástupcovia rôznych etník a tiež rôznych tvarov tvárí, dokonca takých, ktorí s prepáčením ani nevyzerajú ako ľudia z tejto planéty, no faktom je, že kým autor video vydal, mnohé z nich už reálne daný vek nemali. Niekoľko mesiacov oslovoval rôznych ľudí na ulici a pýtal sa ich na vek s tým, že si to nakrúti pre tento účel. Za najstaršími musel do domovov, kde našiel dostatok ľudí na vyplnenie medzier s vyšším vekom. Ako sám autor píše, problém mal s nájdením 99 ročného človeka, pričom 100 ročných našiel veľmi ľahko.
Za posledný rok sme si predstavili niekoľko neuveriteľných videí, s ktorými si jeho autor dal poriadnu prácu, alebo v jeho prípravách stále pokračuje. Toto video patrí medzi tie, ktoré svojou originalitou môžu inšpirovať ďalších k niečomu podobnému.